|  |
| --- |
| PATVIRTINTA |
| Vilniaus lopšelio-darželio „Malūnėlis“ |
| Direktoriaus 2020 m. vasario 4 d. |
| įsakymu Nr. V-4 |



**VILNIAUS IKIMOKYKLINIO IR PRIEŠMOKYKLINIO AMŽIAUS VAIKŲ**

**KŪRYBINIŲ DARBŲ PARODA-KONKURSAS**

**„SUTŪPĖ PAUKŠTELIAI ANT MALŪNĖLIO SPARNELIO“**

1. **BENDROSIOS NUOSTATOS**
   1. Kūrybinio parodos-konkurso „Sutūpė paukšteliai ant Malūnėlio sparnelio“ nuostatai reglamentuoja parodos-konkurso tikslą, uždavinius, dalyvius, darbų pateikimo ir organizavimo tvarką, eigą ir vertinimą.
   2. Paroda-konkursas skirtas 40-ies paukščių dienai (kovo 10 d.) paminėti, nes apytikriai tiek paukščių rūšių iš Lietuvos išskrenda žiemoti į svetimas šalis, o pavasarį sugrįžta į gimtinę.
   3. Parodos-konkurso organizatorius – Vilniaus lopšelis-darželis ,,Malūnėlis“, Popieriaus g. 7 tel. (8(5)2552295, 869383822); el. paštas [rastine@malunelis.vilnius.lm.lt](mailto:rastine@malunelis.vilnius.lm.lt) .
   4. Parodos nuostatai skelbiami Vilniaus lopšelio-darželio ,,Malūnėlis“ interneto svetainėje <http://www.malunelis.vilnius.lm.lt/> .
2. **TIKSLAS, UŽDAVINIAI**

2.1 Tikslas – suteikti galimybę ikimokyklinio ir priešmokyklinio amžiaus vaikams per kūrybinę saviraišką pažinti Lietuvos paukščius, skatinti vaikų norą jais domėtis.

2.2 Uždaviniai:

* Skatinti vaikų, tėvų, pedagogų bendradarbiavimą, per kūrybinę saviraišką ugdyti gebėjimą pažinti paukščius.
* Kurti erdvinius paukščius, naudojant įvairias medžiagas, skatinant vaikus įgyvendinti kūrybines idėjas.
* Suteikti vaikams kūrybinio džiaugsmo, ugdyti vaikų estetinį skonį, kūrybiškumą, originalumą.

1. **DALYVIAI**

3.1 Parodoje-konkurse kviečiami dalyvauti Vilniaus miesto ikimokyklinio ir priešmokyklinio ugdymo įstaigų ugdytiniai, tėvai, pedagogai.

3.2 Parodoje-konkurse dalyvauja 20 ikimokyklinių įstaigų. Registracija bus sustabdyta, kai gausime visas dalyvių paraiškas ir apie tai pranešime.

**IV. REIKALAVIMAI KŪRYBINIŲ DARBŲ PATEIKIMUI**

4.1 Laukiame įdomių, savo rankomis pagamintų kūrybinių darbų (dydis nuo 50 cm iki 1 m).

* 1. Kūrybiniai darbai gali būti atlikti įvairia technika.
  2. Parodai pateikiami individualūs arba kolektyviniai darbai (iki 3 darbų iš vienos įstaigos).
  3. Prie kūrybinio darbo turi būti priklijuota dalyvio kortelė (priedas Nr. 2).

**V.VERTINIMO KRITERIJAI**

5.1 Kūrybinių darbų vertinimo kriterijai:

* Darbo originalumas.
* Estetinė išraiška.
* Atliktos technikos savitumas.

**VI. KONKURSO EIGA IR TVARKA**

6.1 Paraiškas (Priedas 1) dėl dalyvavimo konkurse siųsti iki 2020 m. vasario 15 d. el. p. [rastine@malunelis.vilnius.lm.lt](mailto:rastine@malunelis.vilnius.lm.lt)

6.2 Darbus pristatyti į Vilniaus lopšelį-darželį „Malūnėlis“ Popieriaus g. 7, LT – 08404

**nuo 2020-02-24 iki 2020-03-03 dienos.**

6.3 Darbų atranka **vyks 2019 m. kovo 15 d.**

6.4 Darbų paroda **vyks nuo 2019-03-03 iki 2019-04-15 dienos** lopšelyje-darželyje „Malūnėlis“.

6.5 Dalyvių laukia padėkos raštai**, o I**, **II** ir **III** **vietų** laimėtojai bus apdovanoti padėkos raštais ir dovanėlėmis.

6.6 Kūrybinius darbus galima atsiimti nuo 2020 m. balandžio 15 d.

**VII. KONKURSO ORGANIZATORIAI**

7.1 Vilniaus lopšelio-darželio ,,Malūnėlis“ l. e. direktoriaus pareigas Ana Artimavičienė ir direktoriaus pavaduotoja ugdymui Natalija Kulnis.

**VIII. BAIGIAMOSIOS NUOSTATOS**

8.1 Organizatoriai pasilieka teisę dalyvių kūrybinius darbus publikuoti savo nuožiūra.

***Kiek pavasarį parskrenda paukštelių, kaip gražiai jie giesmelėmis džiugina mūsų širdis... Pavasaris tada ne tik gamtoj, bet ir kiekvieno širdy.***

**Priedas 1**

**PARAIŠKA**

**DĖL DALYVAVIMO PARODOJE-KONKURSE**

**„SUTŪPĖ PAUKŠTELIAI ANT MALŪNĖLIO SPARNELIO“**

|  |  |  |  |
| --- | --- | --- | --- |
| Įstaigos pavadinimas,  kontaktai | Pedagogo vardas, pavardė | Grupės pavadinimas,  vaiko vardas, pavardė, amžius | Darbelio pavadinimas, prisistatymas (mįslė, eilėraštis ar kt. apie sukurtą Lietuvos paukštį |
|  |  |  |  |

**Priedas 2**

**DALYVIO KORTELĖ**

|  |  |
| --- | --- |
| **Įstaigos pavadinimas** | **Darbelio pavadinimas, prisistatymas**  **(mįslė, eilėraštis ar kt. apie sukurtą Lietuvos paukštį)** |
|  |  |